

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.2 | 2022.gada 27.janvārī |

**32.**

# Par Ogres novada Jauniešu domes izveidošanu un Ogres novada Jauniešu domes nolikuma apstiprināšanu

# Jaunatnes likuma 5.panta pirmajā daļa noteikts, ka *pašvaldība, pildot savas funkcijas, veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus. Pašvaldība plāno darbu ar jaunatni, izstrādājot pašvaldības jaunatnes politikas attīstības plānošanas dokumentus. Pašvaldība nodrošina institucionālu sistēmu darbam ar jaunatni.*

Saskaņā ar Jaunatnes likuma 5.panta otrās daļas 5.punktu *pašvaldība, izveidojot institucionālo sistēmu darbam ar jaunatni, ir tiesīga izveidot jauniešu domi, kas sekmē pašvaldības jauniešu sadarbību, pieredzes apmaiņu un iniciatīvas darbā ar jaunatni.*

Izveidojamās Ogres novada Jauniešu domes darbības mērķi: 1) veicināt jauniešu līdzdalību un personīgo izaugsmi politiskajā, izglītības, sporta, sociālajās un kultūras norisēs vietējā, valsts un starptautiskā mērogā; 2) veicināt jauniešu iesaisti jaunatnes politikas attīstības plānošanas dokumentu, tajā skaitā jaunatnes politikas programmas izstrādē; 3) nodrošināt vidi, kurā tiek identificēti un risināti Ogres novada pašvaldības jauniešu aktuālie jautājumi; 4) nodrošināt lietderīgu brīvā laika un neformālās izglītības aktivitātēm piemērotu infrastruktūru Ogres novada administratīvajā teritorijā.

Pamatojoties uz likuma “Par pašvaldībām” 21.panta pirmās daļas 27.punktu, 41.panta pirmās daļas 2.punktu un 61.panta pirmo, otro un trešo daļu, Jaunatnes likuma 5.panta pirmo daļu un otrās daļas 5.punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Nikolaisone, Dainis Širovs, Dzirkstīte Žindiga, Edgars Gribusts, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Lūsis, Jānis Siliņš, Linards Liberts, Mariss Martinsons, Pāvels Kotāns, Raivis Ūzuls, Valentīns Špēlis), "Pret" – nav, "Atturas" – nav**,

Ogres novada pašvaldības dome **NOLEMJ:**

1. **Izveidot** Ogres novada Jauniešu domi (turpmāk – Jauniešu dome).
2. **Apstiprināt** Ogres novada pašvaldības 2022.gada 27.janvāra iekšējos noteikumus Nr.1/2022 “Ogres novada Jauniešu domes nolikums”, pielikumā uz 5 lapām.
3. **Noteikt**, ka Jauniešu domes darbību atbalsta un koordinē Ogres novada Izglītības pārvalde.

(Sēdes vadītāja,

domes priekšsēdētāja E.Helmaņa paraksts)